  **บันทึกข้อความ**

**ส่วนงาน** คณะวิทยาศาสตร์และสังคมศาสตร์ โทร. ๐-๓๗๒๖-๑๕๖๐ โทรสาร ๐-๓๗๒๖-๑๘๐๑

**ที่** วส.สก.๐๐๑๕/๒๕๖๓ **วันที่** ๕ มีนาคม พ.ศ. ๒๕๖๓

**เรื่อง**  การรายงานความก้าวหน้าผลการศึกษา ปีการศึกษา ๒๕๖๒

## เรียน คณบดีคณะวิทยาศาสตร์และสังคมศาสตร์

ข้าพเจ้า นางสาวอรณิชา บุตรพรหม ตำแหน่ง อาจารย์ ได้รับทุนอุดหนุนการศึกษา ตามโครงการพัฒนาบุคลากรเพื่อการศึกษาระดับปริญญาเอก คณะวิทยาศาสตร์และสังคมศาสตร์ พ.ศ. ๒๕๕๙ ศึกษาหลักสูตรปรัชญาดุษฎีบัณฑิต สาขาวิชาโลจิสติกส์และโซ่อุปทาน วิทยาลัยโลจิสติกส์และโซ่อุปทาน มหาวิทยาลัยนเรศวร จังหวัดพิษณุโลก หลักสูตรเสาร์-อาทิตย์ เริ่มเรียนภาคการศึกษาที่ ๒ ปีการศึกษา ๒๕๕๙ ตามสัญญาเลขที่ ๐๐๑/๒๕๕๙ แล้วนั้น

ข้าพเจ้าขอรายงานความก้าวหน้า และปัญหาในการศึกษาที่ผ่านมา ๖ เดือน ดังนี้ คือ

ได้ทำโครงร่างบทที่ 1 2 3 การเขียนโครงร่างวิทยานิพนธ์ การเขียนร่างการตีพิมพ์ครั้งที่ 1 และการสำรวจเส้นทางรถไฟทางคู่เบื้องต้นจากจังหวัดนครปฐมถึงจังหวัดสงขลา ในการเขียนโครงร่างวิทยานิพนธ์เพื่อทำการสอบนั้นจากการเข้าพบอาจารย์ที่ปรึกษาล่าสุด (๒๙ กุมภาพันธ์ ๒๕๖๓) ได้แนะนำให้ข้าพเจ้าทำการสำรวจข้อมูลเบื้องต้น ซึ่งการนี้ข้าพเจ้าต้องเข้าทำการสัมภาษณ์เจ้าหน้าที่การรถไฟฝ่ายการเดินรถภาคใต้ เจ้าหน้าที่ประจำศูนย์การขนส่งสินค้าภาคใต้ และเจ้าหน้าที่ทีดีอาร์ไอ ทั้งหมดจำนวน ๕ ท่าน เพื่อเป็นข้อมูลในการเขียนโครงร่างวิทยานิพนธ์เพิ่มเติม ซึ่งทำให้ต้องเลื่อนการสอบโครงร่างวิทยานิพนธ์เป็นปลายเดือนมีนาคม ๒๕๖๓ จากปลายเดือนกุมภาพันธ์ ๒๕๖๓ ดังนั้นปัญหาที่เผชิญคือ การต้องใช้เวลาและเงินทุนในการเก็บรวบรวมข้อมูลเบื้องต้นเพื่อการเขียนโครงร่างวิทยานิพนธ์ให้มีความสมบูรณ์และน่าเชื่อถือให้มากที่สุด

จึงเรียนมาเพื่อโปรดทราบ

(นางสาวอรณิชา บุตรพรหม)

อาจารย์